Пірын

Пірын () — горны масіў, размешчаны на паўднёвым захадзе Балгарыі, пралягае паміж рэкамі Струма і Места. Даўжыня масіва каля 75 км, найвышэйшая вяршыня — гара Віхрэн (2914 м.). Пірын — адзін з найвышэйшых горных хрыбтоў у Балгарыі, ён уключае ў сябе 45 вяршынь вышынёй 2600 м і вышэй. Горы займаюць плошчу, роўную прыблізна 1210 км². Горы Пірына складаюць пераважна граніт і мармур. Клімат у Пірыне высакагорны з міжземнаморскім уплывам і перавагай заходніх і паўднёва-заходніх вятроў. 3 кліматычныя поясы — нізкагор’е (да 1000 м н.у.м), сярэднегор’е (ад 1000 да 1600 м) і высакагор’е (вышэй 1600 м). Ападкаў выпадае 600—1000 мм у год, самая вялікая колькасць ападкаў выпадае ў лістападзе-снежні. Узімку моцныя снегапады.

Катэгорыя:Горы Балгарыі